Møtereferat

|  |  |  |  |
| --- | --- | --- | --- |
| Til: | Fra tjenestemannsorganisasjonene: Fra arbeidsgiver:  **Arne Rønning** Tekna **Frank Arntsen**  **Geir Nilsen** NITO **Jørn-Wiggo Bergquist**  **Wenche Karlseng** NTL **Ingrid Iren Eide** (fung. Øk.sjef)  **Tove Strømman** NTL Lindis Burheim (vara)  Arne Dragsnes Parat Sekretær: **Jens Petter Nygård**/  **Astrid Storflor** Parat **Cecilie Holen**  Jan Aage Mortensen Forskerforbundet **Lisbeth Gussiås** (sak 3)  **Raymond Sterten** Lokalt hovedverneombud, Driftsavdelingen  Astrid Solberg Lokalt hovedverneombud, Økonomiavd. og ØE-stab  **Sturla Søpstad (sak 4)** NTL  Vararepresentanter  Kari Karlsen Tekna Ove Robert Borstad NTL  **Andreas Gjeset** Parat  **Laila Strypet** Forskerforbundet  Joar Flatås Lokalt hovedverneombud, Driftsavdelingen  **Gøril Lønvik Syrstad** Lokalt hovedverneombud, Økonomiavd. og ØE-stab | | |
| Kopi til: | Tekna, NITO, NTL, Parat, Forskerforbundet, Personalavdelingen, Lillian Nilsen | | |
| Om: | **LOSAM for Økonomi og eiendom** | | |
| Møtetid: | 13.04.2015 kl. 12.15–13.00 | Møtested: | Rom 201 i Hovedbygningen |
| Signatur: | CH | | |

**Agenda:  
  
1. Godkjenning av møteinnkalling**

Kjøp av skanningstjenester – faktura-skanning ble foreslått tatt som sak 3 og arealplan Moholt som sak 4 siden Sturla Søpstad allerede hadde kommet. Dette ble godkjent.

**2. Godkjenning av møtereferat 2.2.15**

Godkjent uten merknader.

**3. Kjøp av skanningstjenester – faktura-skanning (drøfting)**

Notat om kjøp av skanning-tjenester, se utsendte notat 27.3.

Ingrid og Lisbeth innledet. Saken ble deretter drøftet.

Følgende momenter ble sett på som viktige fra fagforeningenes side:

* synliggjøre innsparingen, særlig sett i lys av avbyråkratiseringsprosessen
* vurdere både fordeler og ulemper ved å kjøpe disse tjenestene fremfor å utføre dem selv
* utarbeide kjøreregler eller prosedyrer ved vurdering av arbeidsoppgaver som kommer opp under fusjonsprosessen slik at det skaper trygghet for medarbeidere i omstillingsprosessen
* saken er ikke eksempel på en ny praksis for å sette ut arbeidsoppgaver
* bygge tillit i forbindelse med fusjonsprosessen der liknende problemstillinger kan komme opp
* at det kan gå ut over NTNUs omdømme om man setter ut tjenester

Følgende momenter ble fremhevet fra arbeidsgivers side:

* det er et krav at statens leverandører bruker e-faktura, og skanningtjenester er ikke en arbeidsoppgave NTNU skal satse på i lys av den teknologiske utviklingen
* Innhentede tilbud viser at kjøp av denne type tjenester er billigere enn bruk av egne personalressurser.
* arbeidsoppgaven er rutinepreget og går på omgang blant medarbeidere/vikarer. Kjøp av tjenesten vil frigi kapasitet/redusere kostander, noe som er viktig ut fra krav om avbyråkratisering og effektivisering.
* Vil ikke medføre endring i funksjonsområdet som er å levere en god tjeneste til virksomheten og sørge for at god kvalitet på alle prosessene som er i forbindelse med fakturabehandling og bokføring/utbetaling.
* Dagens faste bemanningssituasjon vil ikke endres på kort sikt, men behovet for vikarbruk reduseres
* Etter at fusjonen er gjennomført vil NTNU og de innfusjonerte enhetene ha en ensartet løsning for hele den «nye» NTNU. Dette vil kunne redusere risikoen ved fakturabehandling i forbindelse med fusjonen.
* Berørte medarbeidere støtter foreslått løsning om kjøp av skanningtjenester

Arbeidsgiver noterte at det var en skepsis mot at kjøp av tjenester kan bli en kommende trend.

Fagforeningene er ikke uenige i at kjøp av skanningtjenester kan gjennomføres. De er opptatt av at det formuleres klare begrunnelser for kjøp av tjenestene og at det ikke skaper en presedens for å sette ut andre tjenester.

Det ble avtalt at tillitsvalgte leser gjennom referatet og kommer med innspill til eventuelle endringer som gjør at saken kommuniseres på best mulig måte.

I etterkant av møtet er det avklart at estimert kostnadsbesparelse ved å kjøpe tjenesten vil være kr 160.000 for 2. halvår 2015 og kr 475.000 i 2016.

**4. Arealplan Moholt (informasjon/drøfting)**

Ingrid innledet og saken ble drøftet.

Fagforeningene kom med følgende innspill

* Tomannskontor er å foretrekke fremfor flermannskontor
* Det er ønskelig å sitte i mindre landskap enn 8-10 personer
* Pultenes plassering bør plasseres i tegninger med mål
* Det ble stilt spørsmål om arealet blir mindre enn nåværende lokaler
* Bygget er leid, og det setter begrensninger for utbygging av ventilasjonsanlegg mv

Arbeidsgiver uttrykte at

* Det har vært bred involvering i Økonomiavdelingen i prosessen om arealdisponering
* Både seksjoner og avdelingen vil kunne sitte samlet og det er et bygg som er tilrettelagt for kontorarbeidsplasser
* Det har tidlig vært avklart at det ikke er tilrettelagt for tomannskontorer ut fra størrelse og teknisk infrastruktur
* Det legges opp til flermannskontor på 4-6 personer som understøtter en arbeidsform med kunnskapsdeling, arbeid i team og bedre mulighet til overlappende kunnskapsområder
* Det er viktig å velge en løsning som ikke forringer inneklima og støyproblematikk, og det kan ikke finansieres ekstraordinære ombyggingstiltak når lokalene er tilfredsstillende i utgangspunktet.

Arbeidsgiver noterte alle innspill, og vil ut fra dette jobbe videre med arealplan.

**5. Eventuelt**

**Utlysning av 2 ledige stillinger som ferdiggjører ved NTNU Grafisk senter, Seksjon for drift og logistikk, Driftsavdelingen**  
Saken legges frem for drøfting av stillingens lønnsalternativer, jfr H.T.A 2.3.8

Se utsendt utlysningstekst, samt referat fra medvirkningsmøter fra NTNU Grafisk senter

Ingen kommentar